17.3.2023
MT
Il-Ġurnal Uffiċjali tal-Unjoni Ewropea
C 101 A/11
Curriculum vitæ mhuwiex meqjus bħala dokument ġustifikattiv tal-esperjenza professjonali, tad-diplomi jew, eventwalment, tal-għarfien lingwistiku.
Inti u tikkostitwixxi l-fajl tiegħek, ma tistax tirreferi għal formoli tal-applikazzjoni jew għal dokumenti oħra mtellgħin b’rabta ma’ applikazzjoni preċedenti.
3.3.2.
Dokumenti ġustifikattivi għar-rekwiżiti ġenerali F’dan l-istadju l-ebda dokument ma huwa meħtieġ biex jiġġustifika li inti: — ċittadin(a) ta’ wieħed mill-Istati Membri tal-Unjoni Ewropea; — tgawdi d-drittijiet ċivili tiegħek; — tkun tissodisfa kull obbligu impost mil-liġijiet ta’ reklutaġġ applikabbli fil-qasam militari; — toffri l-garanziji ta’ moralità mitluba għat-twettiq tal-funzjonijiet previsti; — għandek għarfien tal-lingwi indikati fil-formola tal-applikazzjoni tiegħek, ħlief fil-każijiet speċifiċi previsti fl-avviż.
Inti trid timmarka l-kaxxa “Dikjarazzjoni ġuramentata”.
Meta tagħmel dan, inti tiddikjara solennement li tissodisfa dawn ir-rekwiżiti u li l-informazzjoni fornuta hija veritiera u kompluta.
Dawn id-dokumenti se jintalbulek madankollu matul ir-reklutaġġ.
3.3.3.
Dokumenti ġustifikattivi għar-rekwiżiti speċifiċi Jeħtieġlek tipprovdi lill-bord ta’ selezzjoni l-informazzjoni u d-dokumenti kollha li jippermettulu jivverifika l-eżattezza tal-informazzjoni msemmija fil-formola tal-applikazzjoni.
Diplomi u/jew ċer tifikati li jiċċer tifikaw it-tlestija tal-istudji Jeħtieġlek tipprovdi, f’forma ta’ dokumenti, preferibbilment fil-format PDF, mehmuża mal-applikazzjoni online, id-diplomi tal-edukazzjoni sekondarja jew ogħla, il-kwalifiki universitarji jew iċ-ċertifikati li jiċċertifikaw l-istudji tal-livell meħtieġ fl-avviż. Hija responsabilità tiegħek li d-dokumenti li tipprovdi jkunu ta’ kwalità tajba biżżejjed biex jinqraw.
F’dan ir-rigward, il-bord ta’ selezzjoni se jqis is-sistemi edukattivi differenti tal-Istati Membri tal-Unjoni Ewropea (l-Anness I u l-Anness II ta’ din il-gwida).
Jekk id-diploma tiegħek tkun maħruġa minn pajjiż terz, trid tkun akkumpanjata minn dikjarazzjoni ta’ ekwivalenza maħruġa minn awtorità kompetenti ta’ Stat Membru tal-Unjoni Ewropea.
Għad-diplomi postsekondarji, għandek tehmeż l-aktar informazzjoni dettaljata possibbli, speċjalment dwar it-tul ta’ żmien tal-istudji u s-suġġetti studjati, sabiex il-bord ta’ selezzjoni jkun jista’ jivvaluta r-rilevanza tad-diplomi meta mqabbla man-natura tal-funzjonijiet.
Jekk ikollok taħriġ tekniku jew professjonali, kors ta’ perfezzjonament jew speċjalizzazzjoni, jeħtieġlek tindika jekk kontx kors full time jew part time jew kors ta’ filgħaxija, kif ukoll is-suġġetti u t-tul uffiċjali tal-korsijiet.
Jekk jogħġbok tella’ din l-informazzjoni f’dokument wieħed, preferibbilment fil-format PDF.
Esperjenza professjonali Jekk l-avviż jeżiġi esperjenza professjonali, titqies biss dik li l-kandidati kisbu wara l-kisba tad-diploma jew iċ-ċertifikat meħtieġ.
Huwa indispensabbli li d-dokumenti ġustifikattivi jagħtu prova tat-tul u l-livell tal-esperjenza professjonali u li d-deskrizzjoni tal-kompiti tkun dettaljata kemm jista’ jkun sabiex il-bord ta’ selezzjoni jkun jista’ jivvaluta r-rilevanza tal-esperjenza b’rabta mad-deskrizzjoni tal-funzjonijiet.
Jekk għandek diversi dokumenti għall-istess esperjenza professjonali, jeħtieġlek ittellagħhom f’dokument wieħed.
Il-pjattaforma Apply4EP tippermettilek ittella’ dokumenti ta’ mhux aktar minn 5 MB għal kull dokument.
Il-perjodi kollha tal-attività professjonali kkonċernati għandhom ikunu koperti minn dokumenti ġustifikattivi, speċjalment: — ċertifikati mill-impjegatur tal-kandidat(a) preċedentement u mill-impjegatur tal-kandidat(a) fil-preżent li jiġġustifikaw l-esperjenza professjonali mitluba għall-aċċess għall-kompetizzjoni/proċedura ta’ selezzjoni; — jekk, minħabba raġunijiet ta’ kunfidenzjalità, il-kandidati ma jistgħux jehmżu ċ-ċertifikati tal-impjiegi meħtieġa, huwa essenzjali li, sabiex jissostitwixxuhom, ifornu fotokopji tal-kuntratt tax-xogħol jew tal-ittra ta’ reklutaġġ u tal-ewwel u l-aħħar karta tal-paga; — għal dawk li ma jaħdmux bħala impjegati (dawk li jaħdmu għal rashom, professjonijiet liberali, eċċ.), jistgħu jkunu aċċettati bħala prova riċevuti li jagħtu dettalji dwar is-servizzi fornuti jew kull dokument ġustifikattiv uffiċjali ieħor li jkun rilevanti.